દરમિયાન, મહારાષ્ટ્ર સરકારે ચતુરાઈ વાપરીને કિસાનોનાં આંદોલનને ઠંડું પાડી દેવાનો પ્રયત્ન કર્યો છે. મહારાષ્ટ્રના જળસંસાધન ખાતાના પ્રધાન અને મહારાષ્ટ્રના મુખ્ય પ્રધાન દેવેન્દ્ર ફડણવીસના પ્રતિનિધિ ગિરીશ મહાજન બપોરે આંદોલનકારી કિસાનોના આગેવાનોને મળ્યા હતા અને એમને કહ્યું હતું કે સરકાર કિસાનો સાથે મંત્રણા કરવા તૈયાર છે. એ માટે કિસાનોનાં આગેવાનો અને મહારાષ્ટ્ર સરકારના અધિકારીઓ વચ્ચે સોમવારે એક બેઠક યોજવામાં આવી છે. મહાજને કિસાનોના આગેવાનોને કહ્યું કે, સરકાર કિસાનોની માગણીઓ પર ધ્યાન આપશે અને એને પરિપૂર્ણ કરશે.